text: चीनी कंपनी Xiaomi Redmi Mi ने भारत मे अपनी एक और खास सर्विस शुरू कर दी है। यह सर्विस है लोन देने की। भारतीय युवाओं को ध्यान में रखते हुए कंपनी ने इस सर्विस को लॉन्च किया है। इससे पहले कंपनी ने अपनी दो सर्विस Mi Music और Mi Video भी लॉन्च की थीं। कंपनी ने अपनी क्रेडिट सर्विस के बारे में कहा है कि यह (“instant personal loan platform for young professionals”) युवा प्रोफेशनल्स के लिए इंस्टेंट पर्सनल लोन प्लेटफॉर्म है। चीनी कंपनी का कहना है कि एमआई क्रेडिट अपने यूजर्स के लिए लोन लेने के लिए एक मंच के रूप में काम करता है। कंपनी ने एमआई क्रेडिट पर वित्तीय ऋण प्रदाताओं को लिस्ट दी है, और यूजर्स इंस्टेंट लोन के लिए आवेदन करने के लिए इस प्लेटफॉर्म पर लॉग ऑन कर सकते हैं।